_:n4bf0bbe948794631b005a25f84ef5e7fxb4
<http://schema.org/text>
"<strong>Highway 1 i Californien er fortsat helt lukket syd for Big Sur på Stillehavskysten. Det betyder, at turister som besøger Californien her i løbet af efterårsferien må ud på en større omvej, hvis planen er at køre ned langs Californiens Stillehavskyst på Highway 1 her i oktober 2023.</strong>\r\n\r\n<strong>\r\nHighway 1 fortsat lukket for gennemkørsel</strong>\r\n\r\nDet store jordskred et stykke syd for Big Sur på Californiens Stillehavskyst mellem byen Lucia og Limekiln State Park holder fortsat Highway 1 i Californien lukket for gennemkørsel ned langs Californiens kyst.\r\n\r\nFor at fremtidssikre Highway 1 mod lignende jordskred på stedet, er man i gang med at flytte store mængde af jord og bygge nye og større afvandingskanaler under vejen, så vejen bedre kan modstå store regnmængder og eventuelle mudderskred i fremtiden.\r\n\r\nDer er på nuværende tidspunkt her i oktober 2023 endnu ikke meldt nogen forventet dato ud for, hvornår Caltrans - Californiens Vejdirektorat - forventer, at Highway1 genåbner i fuld længde, men at dømme efter nye dronefoto fra området, kommer til til at gå en del uger endnu inden Highway 1 kan genåbnes.\r\n\r\n<img src=\"https://highways-usa.com/wp-content/uploads/2019/12/california_highwaysusa.jpg\" alt=\"\" />\r\n\r\n<strong>\r\nHovedparten af Highway 1 er ikke lukket</strong>\r\n\r\nDer er dog ikke grund til at fortvivle, hvis oplevelsen af Highway 1 var en efterårsferiens højdepunkter. Du kan nemlig stadig godt opleve hovedparten af Highway 1's skønhed, både nord og syd for stedet, hvor Highway 1 er lukket.\r\n\r\nDet kræver bare, at I kører samme vej tilbage, hvis I fx kører sydpå ned ad Highway 1 fra Monterey og ned forbi Big Sur - inden I så må vende om, og køre samme vej tilbage igen. Det gør dog ikke så meget, for så kan I nyde udsigten over Stillehavet i begge retninger på den del af strækningen, som I må tage både frem og tilbage.\r\n\r\nI retningen fra nord mod syd er den mest oplagte omkørsel uden om spærringen af Highway 1 følgende: Fra Monterey, følg Californiens Highway 68 østpå til byen Salinas og hovedvejen U.S. 101. Den følger I præcis 100 miles sydpå ned til Exit 228, hvor I forlader hovedvejen U.S. 101 og i stedet følger Californien Highway 46 vestpå, tilbage ud til Highway 1 ved kysten. Kommer I sydfra, vender I naturligvis ovenstående beskrivelse om, og følger den i den modsatte retning.\r\n\r\nDu kan få en mere detaljeret status på vejarbejdet med at genåbne Highway 1 i Californien på <strong><a href=\"https://www.bigsurcalifornia.org/highway_conditions.html\" target=\"_blank\" rel=\"noopener noreferrer\">dette link</a></strong>\r\n\r\n<strong>\r\nBrug for mere inspiration til Highway 1 i Californien?</strong>\r\n<strong><a href=\"https://shop.highways-usa.com/highway1\" target=\"_blank\" rel=\"noopener noreferrer\">Detaljeret rejseguide til Highway 1 i Californien - Kun 148,- kr.</a>\r\n<a href=\"https://shop.highways-usa.com/californien\" target=\"_blank\" rel=\"noopener noreferrer\">Detaljeret rejseguide til Californien og sydvestlige USA - Kun 198,- kr.</a></strong>\r\n\r\n<strong>\r\nAf Henrik Lange\r\n<a href=\"https://shop.highways-usa.com/\" target=\"_blank\" rel=\"noopener noreferrer\">Journalist</a>, <a href=\"https://highways-usa.com/vip\" target=\"_blank\" rel=\"noopener noreferrer\">rejserådgiver</a> og <a href=\"https://highways-academy.com/\" target=\"_blank\" rel=\"noopener noreferrer\">USA ekspert</a>\r\n</strong><strong><a href=\"https://highways-usa.com/\" target=\"_blank\" rel=\"noopener noreferrer\">Highways-USA.com</a> + </strong><a href=\"https://highways-academy.com/\" target=\"_blank\" rel=\"noopener noreferrer\"><strong>Highways-Academy.com</strong></a>\r\n\r\n<em>Denne artikel er senest opdateret den 7. oktober 2023</em>"
<https://highways-usa.com/category/californien/>